|  |
| --- |
| Eksempler på konkret beskrivende formuleringer |
| Leger med Benny. Plukker bær og bager. | Sagde: Skal jeg hjælpe dig med at dække bord? | Spørger om brød i stedet for at vente. |
| Fik nej fra Ebbe til at være med i en leg og sagde derefter: Jeg vil gerne være med til at klippe. | Har selv klaret toiletbesøg. | Fortæller, at hun har haft kufferten med hjemme, og at mor har læst. |
| Peger på sin garderobe og siger: Min plads. | Er blevet mere tryg på legepladsen, begiver sig ud og leger med de andre børn uden voksne, helt ned i den anden ende af legepladsen. | Fortalte selv, at hun skulle på toilettet, hvor hun lavede lort. |
| Går sammen med Lilli på turen, de snakker sammen og ser ud til at hygge sig. | Fortæller til en voksen: Jeg har øreringe på. Se også to (peger på det andet øre). | Kiggede under en tur på en stor bunke jord og sagde: Det er muldvarpeskud, den bor dernede. |
| Leger doktorleg med Oskar og siger til ham: Du skal kalde, hvis du har ondt i maven. | Snakker meget om mormors heste, som hun gerne vil ride hurtigt på ligesom Merida fra filmen *Modig*. | Er meget bevidst om stuens regler og gør de voksne og børnene opmærksomme på, at han kender dem. |
| Er begyndt selv at tage bleen af og sige til, når den er fyldt. | Er god til at spørge og er meget nysgerrig, fx når vi skal i gang med en aktivitet, siger hun: Hvad er det/hvad skal vi/jeg vil gerne være med. | Kan sidde og bygge magneter og togbane i længere tid uden at rejse sig. |
| Vil give bamsen mad under en leg med en voksen, siger: Hvor er bamsens mund? | Siger i garderoben (efter gemmeleg på legepladsen): Annas støvler leger gemmeleg under bænken. | **Sagde: Jeg har brug for hjælp til denne her (jakken).** |
| Hendes søster var sur og ked. Sagde til søsteren: Jeg synes, du er en sød storesøster, og jeg elsker dig (forælder). | Hans stædighed er endelig begyndt at give pote på den positive måde. Hans evige nej er blevet til: Det kan jeg selv (forælder). | **Har for første gang brugt ordet ’kammerat’: Mor, jeg er en god kammerat (forælder).** |
| Hjalp i dag et mindre barn med at klatre op i tårnet. Det andet barn lærte at kravle op og ned. |  |  |

###

|  |
| --- |
| Eksempler på konkluderende og tolkende formuleringer |
| Er hjælpsom overfor de andre børn. | **Er begyndt at snakke meget og er blevet meget tydeligere i sin udtale.** | **Søger meget drengegruppen og arbejder med at byde ind i fællesskabet.** |
| **Leger og hygger med Ester under bænken på legepladsen.** | Er modig og tør kaste sig ud i tingene. | Er rigtig god til at dele sine ting med andre. |
| Kan godt lide at lege udenfor (især i naturen) og kan godt lide at cykle, danse og bevæge sig. | **Er god til at opdage nye ting.** | **Er god til at rydde op.** |
| Vi kan høre stor udvikling i hendes sprog. | **Er blevet god til at lege rolleleg.** | **Er god til at være fordybet i lang tid.** |
| **Når børnene taler om, hvem der skal lege med hvem, er hun god til at inkludere de andre og tænker på dem.** | Øver meget ’han’ og ’hun’, er bevidst om det og retter sig selv. | Er blevet god til selv at invitere andre børn ind i sin leg. |
| Elsker at hjælpe med at rydde op og lave mad sammen med mor (forælder). | Spiller fodbold.Sparker langt. |  |

###

|  |
| --- |
| Eksempler på formuleringer med mangelsyn |
| Er blevet meget selvstændig, er god til at lege ude på legepladsen sammen med andre børn, men er stadig meget stædig. | Er blevet bedre til at sige, når hun skal tisse, men vi øver os stadig. | Bruger meget tid på at prøve grænser af og finde sin stemme overfor børn og voksne. |
| **Siger om, at man selv kan vælge at aflevere sin tegning (på svensk): ”Om man vil.” Et andet barn retter hende (på dansk): ”*Hvis* man vil.”** |  |  |

###